stanford-oval/wikipedia huggingface dataset:
สึเนซาบูโร มากิงูจิ

| สึเนซาบูโร มากิงูจิ |
| --- | --- |


นายกสมาคมสร้างคุณค่า
ดำรงตำแหน่ง 20 ตุลาคม ค.ศ. 1940 – 18 พฤศจิกายน ค.ศ. 1944
ถัดไป: โจเซอิ โทดะ
 
ข้อมูลส่วนบุคคล
เกิด: 23 กรกฎาคม ค.ศ. 1871 คาชิวาซากิ จังหวัดนีงาตะ ญี่ปุ่น
เสียชีวิต: 18 พฤศจิกายน ค.ศ. 1944 (73 ปี) เรือนจำซูงาโมะ โทชิมะ ญี่ปุ่น
ศาสนา: พุทธศาสนา นิกายนิชิเรนโชชู

สึเนซาบูโร มากิงูจิ (ญี่ปุ่น: 牧ロ 常三郎; โรมาจิ: Tsunesaburō Makiguchi) เกิดเมื่อวันที่ 23 กรกฎาคม ค.ศ. 1871 เป็นผู้ก่อตั้งและเป็นนายกสมาคมสร้างคุณค่าคนแรก 
อุทิศชีวิตแด่สัทธรรมปุณฑรีกสูตร ทำให้สมาคมสร้างคุณค่ายืดหยัดมาจนถึงปัจจุบัน ก่อนที่จะถึงแก่มรณกรรมในเรือนจำซูงาโมะเมื่อวันที่ 18 พฤศจิกายน ค.ศ. 1944 สิริอายุ 73 ปี
ประวัติ

อาจารย์สึเนซาบูโร มากิงูจิ เกิดเมื่อวันที่ เกรกอเรียน 23 กรกฎาคม 1871 เกิดในหมู่บ้านอาราฮามา จังหวัดนีงาตะ ตอนอายุ 14 ปีได้เดินทางไปยังฮกไกโด ได้ทำงานไปด้วยเรียนไปด้วย จนสามารถเข้าเรียนในโรงเรียนครูสามัญฮกไกโด และสำเร็จการศึกษา และก้าวเข้าสู่เส้นทางของนักการศึกษา หลังจากไปอยู่ที่เมืองโตเกียวจนมีอายุ 32 ปี (พ.ศ. 2446)
ท่านก็ได้จัดพิมพ์หนังสือ วิชาภูมิศาสตร์แห่งชีวิตมนุษย์ ที่มีชื่อเสียงออกมา หลังจากนั้นอีก 10 ปี ท่านก็ได้เป็นอาจารย์ใหญ่ของโรงเรียนประถมสามัญหลายแห่ง
เข้าศรัทธาในพุทธธรรมของพระนิชิเรน

ใน พ.ศ. 2471 ท่านเข้าศรัทธาในพุทธธรรมของพระนิชิเรนไดโชนิน ในขณะที่ทำงานเป็นอาจารย์ใหญ่ของโรงเรียนประถมสามัญชิโรงาเนะ กรุงโตเกียว อาจารย์โจเซอิ โทดะ 
ศิษย์รักของท่านก็เข้าศรัทธาด้วย โดยติดตามอาจารย์มากิงูจิมาโดยตลอด
ก่อตั้งสถาปนาสมาคม

ใน พ.ศ. 2473 อ.มากิงูจิกับอาจารย์โทดะได้ก่อตั้งสมาคมการศึกษาสร้างคุณค่า (โซคาเคียวอิขุงักไก) ขึ้นมา ขณะนั้นอาจารย์มากิงูจิอายุ 59 ปี อาจารย์โทดะอายุ 30 ปี ในตอนเริ่มแรก 
สมาคมการศึกษาสร้างคุณค่า ได้เริ่มต้นจากกลุ่มนักศึกษาที่มีความคิดเห็นด้วยระบบการศึกษาสร้างคุณค่าของอาจารย์มากิงูจิเป็นหลัก 
หลังจากนั้นก็ค่อย ๆ เปลี่ยนเป็นกลุ่มแกนนำสำคัญของการเคลื่อนไหวในการปฏิบัติพุทธธรรมของพระนิชิเรนไดโชนิน
ยืนหยัด แนวหน้าในการเผยแผ่ธรรมและการสนทนาธรรมด้วยตัวเอง

อ.มากิงูจิ แม้จะสูงอายุ แต่ก็ยทนหยัดออกไปสู่แนวหน้าของการเคลื่อนไหวด้วยตัวเอง ท่านได้ย่ำเท้าเดินทางจากทิศเหนือ จังหวัดฮกไกโด ไปสู่ทิศใต้ จังหวัดคาโงชิมา
เช่น พ.ศ. 2483 ท่านเดินทางไปยังกิวชิว เมืองโกโอริยามา และนิฮอนมาจึ จังหวัดฟูกูชิมะ เมื่อตอนอายุ 71 ปี ท่านได้ทุ่มเทตัวเองเข้าไปในท่ามกลางประชาชน 
โดยไม่คิดถึงความลำบาก เช่น ท่านได้เปิดสนทนาธรรม เผยแผ่คำสอน และคำชี้นำตามบ้าน ที่จังหวัดอิบารากิ จังหวัดฮกไกโด จังหวัดนีงาตะ เป็นต้น เป็นที่ยอมรับกันว่า 
ท่านเป็นผู้ที่มีน้ำใจที่เป็นห่วงผู้คนอย่างอบอุ่น ท่านจะอยู่ร่วมกับประชาชน และเพื่อความสุขของมนุษย์ โดยยึดถือหลักพุทธธรรมเป็นหลัก
และทำการเคลื่อนไหวด้วยความเมตตาอย่างจริงจัง
แต่รัฐบาลทหารกลับตรวจสอบสมาคมอย่างเข้มงวด เช่น ส่งเจ้าหน้าที่ตำรวจหน่วยพิเศษ คอยจับกุมผู้ที่มีแนวความคิดไม่ตรงกับตนเอง และสังเกตการณ์ในการประชุมสนทนา
ตอนนี้องค์กรทางศาสนาต้องตกอยู่ภายใต้การควบคุมอย่างเข้มงวดของรัฐบาล โดยมีกฎหมายควบคุมองค์กรทางศาสนาและกฎหมายว่าด้วยการรักษาความสงบเรียบร้อยที่เข้มงวด
ไม่เห็นด้วยกับรัฐบาลทหาร ยึดมั่นในการต่อสู้เพื่อสิทธิมนุษย์

รัฐบาลทหารที่มุ่งก่อสงคราม โดยอาศัยแนวคิดของลัทธิชินโตแห่งชาติมาเป็นเครื่องค้ำจุนนั้น ได้มีการควบคุมด้านความคิด ออกคำสั่งให้บูชาผ้ายันต์ชินโตของศาลเจ้าแห่งจักรพรรดิ (โชติเทพ) 
แต่สำหรับอาจารย์มากิงูจิ นายกสมาคมท่านแรก กับอาจารย์โทดะ นายกสมาคมท่านที่2 ซึ่งปฏิบัติพุทธธรรมของพระนิชิเรนไดโชนิน โดยปรารถนาที่จะให้เกิดความสุขและสันติภาพแก่ปวงชน
จึงได้ปฏิเสธการบูชาผ้ายันต์ชินโตอย่างเด็ดขาด
ออกมาสู้ด้วยตนเอง ยืดหยัดเพื่อพุทธธรรม

ตอนนั้น สงฆ์ในนิกายไม่เพียงแต่จะไม่มีท่าทีหักล้างลัทธิชินโตแห่งชาติเท่านั้น แต่ยังแสดงความขลาดกลัวและยินยอมอยู่ภายใต้อำนาจนั้นอย่างเต็มที่[ต้องการอ้างอิง]
ครั้นแล้วในเดือนมิถุนายน พ.ศ. 2486 ทางวัดใหญ่ไทเซขิจิได้เรียกอาจารย์มากิงูจิและอาจารย์โทดะให้ไปพบ และบอกให้ท่านทั้งสองรับผ้ายันต์[ต้องการอ้างอิง] ซึ่งเป็นการหมิ่นประมาทธรรมอย่างร้ายแรง
"เป็นความคิดที่ไม่สามารถรับได้ และจะรับผ้ายันต์ชินโตไม่ได้อย่างเด็ดขาด"อาจารย์มากิงูจิได้แสดงความตั้งใจแน่วแน่ ที่จะก้าวไปโดยยึดถือเจตนารมณ์ของพระนิชิเรนไดโชนิน
ที่ว่าหากเป็นการหมิ่นประมาทธรรมแล้ว จะต้องตักเตือนอย่างเข้มงวดจนถึงที่สุด
แต่รัฐบาลทหารก็ยังคงไม่ยอมรับการดำรงอยู่ของสมาคมการศึกษาสร้างคุณค่า ที่ยึดมั่นอยู่กับความถูกต้องของพุทธธรรม 
ให้ความเคารพต่อชีวิต ให้สันติภาพบังเกิดขึ้นในโลกแห่งความเป็นจริง และรักษาความเป็นอิสระในการนับถือศาสนา
เผยแผ่ธรรมอย่างไม่เกรงกลัว

หลังจากนั้นไม่นาน ในวันที่ 2 กรกฎาคม อาจารย์มากิงูจิได้เดินทางไปเมืองชิโมดะในแหลมอิซุ ในก่อนหน้านั้นมีการจับกุมผู้นำระดับหัวหน้าของสมาคมจึงอยู่ในช่วงตึงเครียด
แต่ท่านก็ยังเผยแผ่ธรรมอย่างขะมักเขม้น จากนั้นวันที่ 6 กรกฎาคม อาจารย์มากิงูจิ ถูกจับกุมในที่พักของท่าน ในข้อหาฝ่าฝืนกฎหมายว่าด้วยการรักษาความสงบ
และอาจารย์โทดะก็ถูกจับในเช้าวันเดียวกัน และวันที่ 7 กรกฎาคม อาจารย์มากิงูจิก็ถูกนำตัวจากสถานีตำรวจที่ชิโมดะ ไปควบคุมที่กรมตำรวจในกรุงโตเกียว
จากการใช้อำนาจอิทธิพลกดขี่ในครั้งนี้ ทำให้ผู้นำของสมาคมถูกจับทั้งหมด 21 คน มีอาจารย์มากิงูจิ นายกสมาคมท่านแรก กับอาจารย์โทดะ 
ซึ่งในขณะนั้นดำรงตำแหน่งเป็นประธานกรรมการรวมอยู่ด้วย แต่ภายใต้การสอบสวนอย่างเข้มงวด
ผู้ที่กล่าวยืดหยัดอยู่ในความถูกต้องของพุทธธรรมก็มีเพียงอาจารย์มากิงูจิและอาจารย์โทดะ เท่านั้น
อุทิศชีวิตเพื่อปกป้องความถูกต้องของพุทธธรรม

วันที่ 18 พฤศจิกายน พ.ศ. 2487 ซึ่งเป็นวันครบรอบ 14 ปีของการก่อตั้งสมาคมการศึกษาสร้างคุณค่า หรือวันที่ระลึกการก่อตั้งสมาคมโซคา และในวันเดียวกันนี้เอง
ที่อาจารย์มากิงูจิซึ่งอยู่ในวัยชราและมีร่างกายที่ขาดธาตุอาหารอย่างรุนแรง ก็ได้ลาโลกนี้ไปที่ห้องผู้ป่วยในเรือนจำ ในขณะที่มีอายุ 73 ปี
การตายของอาจารย์มากิงูจินี้ ถือว่าเป็นการอุทิศชีวิตเพื่อปกป้องความถูกต้องของพุทธธรรม โดยต่อสู้กับการใช้อำนาจกดขี่ของรัฐบาลทหาร 
ที่มีแนวคิดของลัทธิชินโตแห่งชาติมาเป็นหลักค้ำจุน ในขณะเดียวกัน การต่อสู้ของอาจารย์มากิงูจิขณะอยู่ในเรือนจำ ก็เป็นการต่อสู้เพื่อปกป้องเสรีภาพในการนับถือศาสนา 
และเป็นการต่อสู้เพื่อสิทธิมนุษย์ที่สูงส่งอีกด้วย
หนังสือ

วิชาภูมิศาสตร์แห่งชีวิตมนุษย์
ระบบการศึกษาสร้างคุณค่า
แหล่งข้อมูลอื่น

หน้าเว็บเพจอย่างเป็นทางการของนายกสมาคมท่านแรก สึเนซาบูโร มากิงูจิ
เว็บไซต์อย่างเป็นทางการของสมาคมโซคา ประเทศไทย
เว็บไซต์อย่างเป็นทางการของสมาคมโซคา เก็บถาวร 2018-06-23 ที่ เวย์แบ็กแมชชีน
| ก่อนหน้า |  | สึเนซาบูโร มากิงูจิ |  | ถัดไป |
| --- | --- | --- | --- | --- |
| เริ่มตำแหน่ง |  | นายกสมาคมสร้างคุณค่า  (พ.ศ. 2483 – พ.ศ. 2487) |  | โจเซอิ โทดะ |
| ด ค กสมาคมสร้างคุณค่า |
| --- | --- | --- |
| นายกสมาคมในอดีต |  สึเนะซะบุโระ มะกิงุชิ  โจะเซ โทะดะ  ไดซะกุ อิเกะดะ  ฮิโระชิ โฮโจ  เอโนะซุเกะ อะกิยะ  |  |
| ผู้บริหารปัจจุบัน |  ไดซะกุ อิเกะดะ (ประธานกิตติมศักดิ์)  มิโนะรุ ฮะระดะ (นายกสมาคม)  มะซะกิ ซะกิ (ผู้แทนนายกสมาคม)  ฮิโระมะซะ อิเกะดะ (รองนายกสมาคม)  คะเนะโกะ อิเกะดะ (หัวหน้าสตรีอาวุโสกิตติมศักดิ์)  |  |
| สมาชิก |  ยุวชนชาย  ยุวชนหญิง  ผู้ใหญ่ชาย  ผู้ใหญ่หญิง  |  |
| องค์กรเพื่อสันติภาพ |  สถาบันโทดะเพื่อสันติภาพโลกและวิจัยทางการเมือง  |  |
| องค์กรเพื่อวัฒนธรรม |  สมาคมดนตรีเพื่อประชาชน (มิน-ออน)  |  |
| องค์กรเพื่อการศึกษา |  สมาคมสร้างคุณค่าเพื่อการศึกษา  |  |
| มหาวิทยาลัย |  มหาวิทยาลัยโซคา ญี่ปุ่น  มหาวิทยาลัยโซคา อเมริกา  วิทยาลัยสตรีโซคา  |  |
| โรงเรียน |  โรงเรียนมัธยมโซคา โตเกียว  โรงเรียนมัธยมโซคา คันไซ  โรงเรียนประถมโซคา โตเกียว  โรงเรียนประถมโซคา คันไซ  โรงเรียนอนุบาลโซคา ซัปโปโร  |  |
| พิพิธภัณฑ์ |  พิพิธภัณฑ์ศิลปะโตเกียวฟูจิ  พิพิธภัณฑ์ศิลปะฟูจิ  |  |
| สิ่งพิมพ์ |  หนังสือพิมพ์เซเกียว  |  |
| เครือข่าย |  สมาคมสร้างคุณค่าสากล  สมาคมสร้างคุณค่าในประเทศไทย  |  |
| รางวัล |  รายชื่อรางวัลเกียรติยศนานาชาติของไดซาขุ อิเคดะ  รายชื่อรางวัลทางการศึกษานานาชาติของไดซาขุ อิเคดะ  |  |
อาคารที่ระลึกมากิงูจิ กรุงโตเกียว
วิชญ์ พิมพ์กาญจนพงศ์

วิชญ์ พิมพ์กาญจนพงศ์ (เกิด 1 เมษายน พ.ศ. 2519) เป็นอดีตนักแสดงชาย และนักออกแบบกราฟิก นิวมีเดีย และมีเดียอาร์ต ของดั๊กยูนิต
ประวัติ

วิชญ์จบมัธยมจากโรงเรียนสาธิตจุฬาลงกรณ์มหาวิทยาลัย ปริญญาตรีเข้าเรียนที่คณะสถาปัตยกรรมศาสตร์ จุฬาลงกรณ์มหาวิทยาลัย แต่ไม่จบการศึกษา และปริญญาโทศิลปศาสตร์ (นิเทศศิลป์) จากมหาวิทยาลัยเคนต์ สหราชอาณาจักร เคยเป็นพิธีกรรายการยุทธการขยับเหงือก ในชื่อ "เสนาวิชญ์" ปัจจุบันดำรงตำแหน่งกรรมการผู้จัดการบริษัทดั๊กยูนิต
ผลงาน > รายการโทรทัศน์

ยุทธการขยับเหงือก
ผลงาน > งานแสดง

วอนทั้งโลก โขกหัวเธอ
โคลนนิ่ง คนก๊อปปี้คน
ผู้ชายหัวใจไม่แพ้
ดอกไม้ในทางปืน
ผีสามบาท บาทที่สาม
รางวัล

ปี 2542 รางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม จากเรื่อง “ ดอกไม้ในทางปืน”
แหล่งข้อมูลอื่น

เว็บบล็อกของ Duckunit
| ด ค กรางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม |
| --- | --- |
2534 – 2540:  รณ ฤทธิชัย (2534)  วงศ์ศักดิ์ ศรีนวกะตระกูล (2535)  เกรียงไกร อุณหะนันทน์ (2536)  รณรงค์ บูรณัติ (2537)  อรุณ ภาวิไล (2538)  นพชัย มัททวีวงศ์ (2539)  บิลลี่ โอแกน (2540) 
2541 – 2551:  คมสัน นันทจิต (2541)  วิชญ์ พิมพ์กาญจนพงศ์ (2542)  ชัยชาญ นิ่มพูลสวัสดิ์ (2544)  ม.ร.ว.มงคลชาย ยุคล (2545)  เฉลิมพล ทิฆัมพรธีรวงศ์ (2546)  อดุลย์ ดุลยรัตน์ (2547)  สนธยา ชิตมณี (2548)  นิรุตติ์ ศิริจรรยา (2549)  สนธยา ชิตมณี (2550)  สรพงศ์ ชาตรี (2551) 
2552 – 2562:  พิษณุ นิ่มสกุล (2552)  สอาด เปี่ยมพงษ์สานต์ (2553)  วรรณศักดิ์ ศิริหล้า (2554)  ปรมะ อิ่มอโนทัย (2555)  ณัฐสิทธิ์ โกฏิมนัสวนิชย์ (2556)  พงษ์พัฒน์ วชิรบรรจง (2557)  อิงครัต ดำรงค์ศักดิ์กุล (2558)  กฤษดา สุโกศล แคลปป์ (2559)  ธเนศ วรากุลนุเคราะห์ (2560)  อนุชิต สพันธุ์พงษ์ (2561)  (2562) โควิด-19 
2563 – 2573:  จิรายุ ตันตระกูล (2563)  ณัฏฐ์ กิจจริต (2564)  พชร จิราธิวัฒน์ (2565)  พิสิฐพล เอกพงศ์พิสิฐ (2566)
หวายขี้เป็ด

| หวายขี้เป็ด |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Calameae
สกุล:: Daemonorops
สปีชีส์:: Daemonorops didymophylla 
ชื่อทวินาม
Daemonorops didymophylla  

หวายขี้เป็ด (ชื่อวิทยาศาสตร์: Daemonorops didymophylla) เป็นหวายกอขนาดปานกลาง เกล็ดบนเปลือกผลมีเรซินสีแดง ชาวซีไมในคาบสมุทรมลายู สกัดเรซินจากผลไปใช้เป็นสมุนไพร ในซาราวักนำผลไปรับประทาน พบในบอร์เนียว สุมาตรา คาบสมุทรมลายู และตอนใต้ของไทย
อทิตยา ศิริภิญญานนท์

อทิตยา ศิริภิญญานนท์
รองศาสตราจารย์ อทิตยา ศิริภิญญานนท์ เกิดวันที่ 23 กันยายน พ.ศ. 2516 ที่ กรุงเทพมหานคร เจ้าของรางวัลนักวิทยาศาสตร์รุ่นใหม่ สาขาเคมี ประจำปี พ.ศ. 2550
  ปัจจุบันเป็นอาจารย์ประจำภาควิชาเคมี คณะวิทยาศาสตร์ มหาวิทยาลัยมหิดล เป็นผู้เชี่ยวชาญการวิจัยทางเคมีวิเคราะห์และอนินทรีย์ประยุกต์  อทิตยา ศิริภิญญานนท์ เป็นบุตรสาวคนเดียวของนายชวลิต และนางปิยรัตน์ ศิริภิญญานนท์ เนื่องจากบิดาถึงแก่กรรมตั้งแต่ยังเล็ก จึงได้รับการเลี้ยงดูเอาใจใส่อย่างใกล้ชิดจากมารดา รวมทั้งจาก พิศมัย และ พิศศรี ศิริภิญญานนท์ ผู้เป็นคุณป้า
ประวัติ

อทิตยา สำเร็จการศึกษาระดับประถมศึกษา และมัธยมศึกษาชั้นปีที่ 5 จากโรงเรียนอัสสัมชัญคอนแวนต์ จากนั้นสอบเทียบเข้าศึกษาต่อที่ ภาควิชาเคมี คณะวิทยาศาสตร์ มหาวิทยาลัยมหิดล สำเร็จการศึกษาระดับปริญญาตรีในปี พ.ศ. 2537 และระดับปริญญาโท สาขาวิชาเคมีวิเคราะห์และอนินทรีย์ประยุกต์ ในปี พ.ศ. 2539 โดยได้รับทุนการศึกษาจากสำนักงานพัฒนาวิทยาศาสตร์และเทคโนโลยีแห่งชาติ ผ่านโครงการเสริมสร้างขีดความสามารถของสถาบันฯ ทำวิทยานิพนธ์ในหัวข้อ Direct electrothermal atomic absorption spectrometric determination of cadmium in solid samples by slurry introduction โดยมี ศ.ดร. ยุวดี เชี่ยววัฒนา เป็นอาจารย์ที่ปรึกษา
ต่อมาได้ลาราชการไปศึกษาต่อระดับปริญญาเอก ที่มหาวิทยาลัยแมสซาชูเซตส์ รัฐแมสซาชูเซตส์ ประเทศสหรัฐอเมริกา ในปี พ.ศ. 2540 ด้วยทุนการศึกษาจากทบวงมหาวิทยาลัย (สำนักงานคณะกรรมการการอุดมศึกษา ในปัจจุบัน) ทำวิทยานิพนธ์ในหัวข้อ Flow field-flow fractionation - inductively coupled plasma mass spectrometry โดยมี Professor Ramon M. Barnes เป็นอาจารย์ที่ปรึกษา และสำเร็จการศึกษาในปี พ.ศ. 2545
การทำงาน

พ.ศ. 2539-ปัจจุบัน - อาจารย์ประจำภาควิชาเคมี คณะวิทยาศาสตร์ มหาวิทยาลัยมหิดล
งานวิจัย

ผศ.ดร.อทิตยา ทำงานวิจัยเกี่ยวกับการพัฒนาวิธีการวิเคราะห์แยกขนาดอนุภาคในระดับนาโนเมตรและไมโครเมตร โดยอาศัยเทคนิคการแยกแบบไหลภายใต้สนาม (Field-Flow Fractionation) การประยุกต์ใช้เทคนิคการแยกแบบไหลภายใต้สนามร่วมกับเทคนิคทางสเปกโทรสโคปี (Inductively Coupled Plasma Spectroscopy) และการพัฒนาเทคนิคการวิเคราะห์ที่มีประสิทธิภาพ ในการวิเคราะห์ปริมาณและรูปฟอร์มของธาตุ เพื่ใช้ในการประเมินความเป็นพิษหรือการนำไปใช้ได้ของธาตุในตัวอย่างที่มีความสำคัญทางชีวภาพและสิ่งแวดล้อม  มีผลงานตีพิมพ์หลังปริญญาเอก จำนวน 9 เรื่อง โดยเป็นผู้นิพนธ์หลัก (Corresponding Author) จำนวน 6 เรื่อง
เกียรติคุณและรางวัล

ได้รับรางวัลผลการศึกษายอดเยี่ยมชั้นวิทยาศาสตรมหาบัณฑิต สาขาเคมีวิเคราะห์และอนินทรีย์ประยุกต์ จากมูลนิธิ ศ.ดร. แถบ นีละนิธิ
ได้รับรางวัลนักวิทยาศาสตร์รุ่นใหม่ สาขาเคมี ของมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์ ประจำปี พ.ศ. 2550
ได้รับเชิญให้เข้าร่วมเป็น JAAS International Advisory Board วารสารระดับนานาชาติ Journal of Analytical Atomic Spectrometry ของสมาคม Royal Society of Chemistry ประเทศสหราชอาณาจักร
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ฮารูกะ ชิซูงะ

| ฮารูกะ ชิซูงะ |
| --- | --- |
千菅 春香
เกิด:  (1992-01-23) 23 มกราคม ค.ศ. 1992 (32 ปี) จังหวัดอิวาเตะ ประเทศญี่ปุ่น
อาชีพ: นักพากย์
องค์การ: ฟอร์ทูเรสต์
ส่วนสูง: 157 ซม.
ฮารูกะ ชิซูงะ (千菅 春香, 23 มกราคม 1992 -) เป็นนักพากย์ และ นักร้อง หญิงชาวญี่ปุ่น เกิดที่เมืองโมริโอกะ จังหวัดอิวาเตะ ส่วนสูง 157 ซม. สังกัดฟอร์ทูเรสต์
ผลงานพากย์

SHIROBAKO (ซากากิ ชิซึกะ)
ไอดอลมาสเตอร์ ซินเดอเรลลาเกิร์ลส์ (มัตสึนางะ เรียว)
ฮารุจิกะ (นารุชิมะ มิโยโกะ)
บลู รีเฟลกชั่น (ฮานาริ รุกะ)
ออร์เคสตราบรรเลงฝัน

| --- | --- |
ออร์เคสตราบรรเลงฝัน

青のオーケストラ (Ao no Ōkesutora)
แนว: ชีวิต, ดนตรี
มังงะ
เขียนโดย: มาโกโตะ อากุอิ
สำนักพิมพ์: โชงากูกัง
สำนักพิมพ์ภาคภาษาไทย: ฟีนิกซ์
ในเครือ: Ura Sunday Comics
นิตยสาร: MangaONE Ura Sunday
กลุ่มเป้าหมาย: โชเน็ง
วางจำหน่ายตั้งแต่: 25 เมษายน พ.ศ. 2560 – ปัจจุบัน
จำนวนเล่ม:  11 เล่ม  4 เล่ม (หนังสือ)
อนิเมะโทรทัศน์
กำกับโดย: Seiji Kishi
เขียนบทโดย: Yūko Kakihara
ดนตรีโดย: Akira Kosemura
สตูดิโอ: นิปปอนแอนิเมชัน
ถือสิทธิ์โดย: เอเชียตะวันออกเฉียงใต้ Plus Media Networks Asia
ฉาย:  9 เมษายน พ.ศ. 2566  –  8 ตุลาคม พ.ศ. 2566
ตอน: 24
 สถานีย่อยการ์ตูนญี่ปุ่น
ออร์เคสตราบรรเลงฝัน (ญี่ปุ่น: 青のオーケストラ; โรมาจิ: Ao no Ōkesutora) เป็นซีรีส์เว็บมังงะญี่ปุ่นและวาดภาพประกอบโดยมาโกโตะ อากุอิ มังงะได้รับการเผยแพร่ผ่านทางแพลตฟอร์ม MangaONE และ Ura Sunday ของสำนักพิมพ์โชงากูกัง ตั้งแต่เดือนเมษายน พ.ศ. 2560 มังงะได้รับการดัดแปลงเป็นซีรีส์อนิเมะโทรทัศน์ โดยฤดูกาลแรกออกอากาศตั้งแต่เดือนเมษายนถึงตุลาคม พ.ศ. 2566 มีการประกาศทำฤดูกาลที่สอง
สื่อ > มังงะ

ออร์เคสตราบรรเลงฝัน เขียนและภาพประกอบโดยมาโกโตะ อากุอิ มังงะได้รับการเผยแพร่บนนิตยสาร MangaONE ในวันที่ 25 เมษายน พ.ศ. 2560 ตามด้วยนิตยสาร Ura Sunday อีกหนึ่งสัปดาห์ต่อมาในวันที่ 2 พฤษภาคม  ซึ่งทั้ง 2 เป็นแพลตฟอร์มออนไลน์ของสำนักพิมพ์โชงากูกัง โดยสำนักพิมพ์โชงากูกังได้ทำการรวบรวมตีพิมพ์เป็นหนังสือการ์ตูนรวมเล่ม (ทังโกบง) มังงะเล่มแรกวางจำหน่ายในวันที่ 19 กรกฎาคม พ.ศ. 2560 โดยในวันที่ 31 มีนาคม พ.ศ. 2566 มีการเปิดตัวเล่มที่ 11
| # | วันที่ออกจำหน่าย | ISBN |
| --- | --- | --- |
| 1 |  19 กรกฎาคม พ.ศ. 2560 | 978-4-09-127744-2 |
| 2 |  10 พฤศจิกายน พ.ศ. 2560 | 978-4-09-128019-0 |
| 3 |  11 พฤษภาคม พ.ศ. 2561 | 978-4-09-128295-8 |
| 4 |  12 กันยายน พ.ศ. 2561 | 978-4-09-128517-1 |
| 5 |  18 มกราคม พ.ศ. 2562 | 978-4-09-128757-1 |
| 6 |  8 สิงหาคม พ.ศ. 2562 | 978-4-09-129378-7 |
| 7 |  12 พฤษภาคม พ.ศ. 2563 | 978-4-09-850113-7 |
| 8 |  11 กันยายน พ.ศ. 2563 | 978-4-09-850239-4 |
| 9 |  19 เมษายน พ.ศ. 2564 | 978-4-09-850506-7 |
| 10 |  19 เมษายน พ.ศ. 2565 | 978-4-09-851078-8 |
| 11 |  31 มีนาคม พ.ศ. 2566 | 978-4-09-851759-6 |
สื่อ > อนิเมะ

ในเดือนเมษายน พ.ศ. 2565 มีการประกาศว่าซีรีส์นี้จะได้รับการดัดแปลงเป็นอนิเมะโทรทัศน์ ผลิตโดยนิปปอนแอนิเมชัน กำกับโดย Seiji Kishi เขียนบทโดย Yūko Kakihara ออกแบบตัวละครโดย Kazuaki Morita และเล่นไวโอลินสำหรับอาโอโนะ ฮาจิเมะ ตัวละครหลักโดย Ryota Higashi ฤดูกาลแรกออกอากาศตั้งแต่วันที่ 9 เมษายน ถึงวันที่ 8 ตุลาคม พ.ศ. 2566 ทางช่อง NHK Educational TV โดย Plus Media Networks Asia เป็นผู้ดำเนินการเผยแพร่ในเอเชียตะวันออกเฉียงใต้สำหรับการออกอากาศรอบปฐมทัศน์พร้อมกันทางช่องอนิพลัสเอเชีย เพลงเปิดชื่อเพลงว่า "Cantabile" ขับร้องโดยวง Novelbright ในขณะที่เพลงปิดชื่อเพลงว่า "Yūsari no Canon" ขับร้องโดย Yuika
หลังจากตอนสุดท้ายของฤดูกาลแรก มีการประกาศทำฤดูกาลที่สอง
สื่อ > สื่ออื่น ๆ

วิดีโอโปรโมตที่มีธีมเพลง "The Imperial March" จากซีรีส์ สตาร์ วอร์ส ที่แต่งโดยจอห์น วิลเลียมส์ และรวมถึงภาพประกอบจากมังงะ ถูกอัปโหลดบนช่องยูทูบของ Deutsche Grammophon เมื่อวันที่ 4 พฤษภาคม พ.ศ. 2565 เพื่อเฉลิมฉลองวันสตาร์ วอร์ส และวันเกิดครบรอบ 90 ปีของวิลเลียมส์
แหล่งข้อมูลอื่น

เว็บไซต์ทางการที่ Ura Sunday (ในภาษาญี่ปุ่น)
| ด ค กการ์ตูนซีรีส์ในอูระซันเดย์ |
| --- | --- |
ปัจจุบัน:  ศึกเดือด 5 วิพลิกชะตา (2015)  ดวลเดือด ชมรมกาบัดดี้ (2015)  แก๊งสาวป่วน ก๊วนฟิตเนส? (2016)  ออร์เคสตราบรรเลงฝัน (2017)  How Do We Relationship? (2018)  Kengan Omega (2019)  เรื่องไม่ลับที่คุณครูอยากสอน! (2019)  บันทึกสงครามดาบวิเศษ เวิร์นดิโอ (2020) 
จบ:  กำปั้นอสูร โทคิตะ (2012–2018)  ม็อบไซโค 100 คนพลังจิต (2012–2017)  เมไจ: การผจญภัยของซินแบด (2013–2018)  ยอดผู้กล้า Helck (2014–2017)  It's My Life (2014–2018)  เมื่อผู้กล้าลาโลกแล้ว! เพราะชาวบ้านอย่างผมเผลอทำผู้กล้าตาย (2014–2020)  Ginrō Blood Bone (2015–2021)  Takunomi. (2015–2018)  กู๊ดไนท์ เวิลด์ (2015–2017)  Sōkyū Boys (2016–2022)  ไอ้หนูแข้งทอง W (2016–2021)  Versailles of the Dead (2017–2020)  Promise Cinderella (2018–2022)  Reigen (2018–2019)  As the Demon King's Right Hand, I'm Going to Rewrite the Script! (2019–2020)  ใครว่าสาวเจ้าจะรุกไม่ได้? (2020–2022) 
Website: urasunday.com
สมเด็จพระวันรัต (ฑิต อุทโย)

| สมเด็จพระวันรัต (ฑิต อุทโย) |
| --- | --- |

คำนำหน้าชื่อ: ท่านเจ้าประคุณ
ส่วนบุคคล
เกิด: 6 สิงหาคม พ.ศ. 2380 (86 ปี 7 วัน ปี)
มรณภาพ: 14 สิงหาคม พ.ศ. 2466
นิกาย: มหานิกาย
การศึกษา: เปรียญธรรม 4 ประโยค
ตำแหน่งชั้นสูง
ที่อยู่: วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร
พรรษา: ย่าง 66
ตำแหน่ง: เจ้าอาวาสวัดมหาธาตุยุวราชรังสฤษฎิ์ราชวรมหาวิหาร เจ้าคณะใหญ่ฝ่ายใต้
สมเด็จพระวันรัต  นามเดิม ฑิต ฉายา อุทโย เป็นสมเด็จพระราชาคณะ อดีตเจ้าอาวาสวัดมหาธาตุยุวราชรังสฤษฎิ์ราชวรมหาวิหาร และอดีตเจ้าคณะใหญ่ฝ่ายใต้
ประวัติ > ชาติดำเนิด

สมเด็จพระวันรัต มีนามเดิมว่าก๋ง เป็นชาวบ้านรั้วใหญ่ บางปอิน แขวงกรุงเก่า (อำเภอบางปะอิน จังหวัดพระนครศรีอยุธยา ในปัจจุบัน) เกิดสมัยรัชกาลที่ 3 เมื่อวันอาทิตย์ที่ 6 สิงหาคม พ.ศ. 2380 ขึ้น 5 ค่ำ เดือน 9 ปีระกา โยมมารดาชื่อสิงห์ โยมมารดาชื่ออิ่ม
ประวัติ > อุปสมบท

เมื่ออายุย่าง 14 ปี ได้บวชเป็นสามเณรที่วัดกำแพง แขวงปางปอิน แล้วย้ายไปศึกษาพระปริยัติธรรมที่วัดสามพระยา อายุย่าง 21 ปี จึงอุปสมบท ณ วัดสามพระยา เมื่อปีมะเส็ง ปี พ.ศ. 2400 (บางตำราว่า พ.ศ. 2401) โดยพระนิโรธรังสี (เรือง) เป็นพระอุปัชฌาย์ พระปลัดแฟงและพระสมุห์พูนเป็นคู่พระกรรมวาจาจารย์ ได้ฉายาว่า "อุทโย"
ประวัติ > การศึกษา

เมื่ออุปสมบทแล้วท่านได้ศึกษาพระปริยัติธรรมในหลายสำนัก ได้แก่ สำนักอาจารย์ทอง ป.ธ. 7 ที่วัดบวรนิเวศวิหาร สำนักพระมหาแดง สีลวฑฺฒโน ป.ธ. 8 ที่วัดสุทัศนเทพวาราม สำนักพระโหราธิบดี (ชุม) ที่วัดพระศรีรัตนศาสดาราม พระโหราธิบดีได้ตั้งชื่อใหม่ให้ท่านว่าฑิต
ในปี พ.ศ. 2409 การสอบบาลีสนามหลวงจัดขึ้น ณ วัดพระศรีรัตนศาสดาราม ท่านเข้าสอบแปลได้เปรียญธรรม 3 ประโยค ในปีต่อ ๆ มาสอบตก จนกระทั่ง พ.ศ. 2419 ได้เข้าสอบอีกซึ่งจัดขึ้น ณ พระที่นั่งสุทไธสวรรยปราสาท ได้เพิ่มอีกประโยคหนึ่ง รวมเป็นเปรียญธรรม 4 ประโยค
ประวัติ > เจ้าอาวาส

วันอาทิตย์ที่ 12 มีนาคม พ.ศ. 2425 (นับตามแบบเดิมตรงกับ พ.ศ. 2424 ) ขณะดำรงสมณศักดิ์ที่พระศรีสมโพธิ ได้ทรงโปรดให้อาราธนาไปครองวัดอรุณราชวรารามราชวรมหาวิหาร จนกระทั่งวันอาทิตย์ที่ 29 เมษายน พ.ศ. 2431 จึงโปรดให้อาราธนามาครองวัดมหาธาตุ และอยู่วัดนี้จนถึงแก่มรณภาพ
สมณศักดิ์

พ.ศ. 2424 เป็นพระราชาคณะที่ พระศรีสมโพธิ
พ.ศ. 2430 เป็นพระราชาคณะที่ พระเทพโมฬี ตรีปิฎกธรา มหาธรรมกถึกคณิศร บวรสังฆาราม คามวาสี
พ.ศ. 2435 เป็นพระราชาคณะที่ พระธรรมเจดีย์ กระวีวงษ์นายก ตรีปิฎกบัณฑิตย มหาคณิศร บวรสังฆาราม คามวาสี
พ.ศ. 2438 เป็นพระราชาคณะเจ้าคณะรองฝ่ายเหนือที่ พระพิมลธรรม์ มหันตคุณ วิบุลปรีชาญาณนายก ตรีปิฎกคุณาลังการภูษิต อุดรทิศคณฤศร บวรสังฆาราม คามวาสี
พ.ศ. 2443 เป็นสมเด็จพระราชาคณะเจ้าคณะใหญ่ฝ่ายใต้ที่ สมเด็จพระวันรัต ปริยัติพิพัฒพงษ์ วิสุทธิสงฆ์ปรินายก ตรีปิฎกโกศล วิมลคัมภีร์ญาณสุนทร มหาทักษิณคณฤศร บวรสังฆาราม คามวาสี อรัญวาสี
ศาสนกิจ

เมื่อแรกมาปกครองวัดมหาธาตุฯ วัดอยู่ในช่วงทรุดโทรมอย่างหนัก ท่านได้พัฒนาวัดหลายประการจนกลับมาเป็นพระอารามที่รุ่งเรืองสง่างาม และได้เป็นแม่กองตรวจชำระพระสุตตันตปิฎกในการจัดพิมพ์พระไตรปิฎกฉบับ ร.ศ. 112
เมื่อพระบาทสมเด็จพระจุลจอมเกล้าเจ้าอยู่หัวโปรดให้สร้างวัดเบญจมบพิตรดุสิตวนารามราชวรวิหาร ได้ทูลให้สมเด็จพระมหาสมณเจ้า กรมพระยาวชิรญาณวโรรส จัดพระธรรมยุตไปอยู่ แต่กรมพระยาวชิรญาณโรรสแสดงความขัดข้องต่าง ๆ นานา สมเด็จพระวันรัตจึงรับจัดแบ่งพระมหานิกายจากวัดมหาธาตุฯ ไปอยู่แทน ทำให้กรมพระยาวชิรญาณวโรรสกริ้วสมเด็จพระวันรัตตั้งแต่นั้นมา เมื่อพระราชพิธีบรมราชาภิเษกพระบาทสมเด็จพระมงกุฎเกล้าเจ้าอยู่หัว กรมพระยาวชิรญาณวโรรสจึงไม่เลือกสมเด็จพระวันรัตให้ร่วมถวายน้ำในพิธีโดยอ้างว่า "สมเด็จพระวันรัตเป็นผู้ปฏิบัติไม่งาม ไม่เป็นที่น่าเคารพ"
เมื่อเข้าวัยชรา ท่านได้มอบหมายให้พระเทพเมธี (เฮง เขมจารี) ปกครองวัดแทน ส่วนท่านยังคงรักษาศีลาจารัตรและมีสติสัมปชัญญะสมบูรณ์ เพราะเวลาว่างท่านจะท่องจำปาติโมกข์ มูลกัจจายน์ และมหาสติปัฏฐานสูตร อยู่เสมอ
มรณภาพ

สมเด็จพระวันรัตมรณภาพด้วยโรคชรา เมื่อวันที่ 13 (บางตำราว่าวันอังคารที่ 14) สิงหาคม พ.ศ. 2466 เวลา 07:45 น. สิริอายุได้ 86 ปี 7 วัน
เวลา 17.00 น. สมเด็จพระเจ้าบรมวงศ์เธอ เจ้าฟ้าฯ กรมพระยาภาณุพันธุวงศ์วรเดช เสด็จมาสรงน้ำศพ ได้รับพระราชทานโกศไม้สิบสอง ตั้งบนชั้น 2 ชั้น มีฉัตรแวดล้อม 7 คัน และโปรดให้มีพระสวดพระอภิธรรมและประโคมประจำศพมีกำหนด 15 วัน ได้รับพระราชทานเพลิงศพในปี พ.ศ. 2469 ณ เมรุปูน วัดสระเกศราชวรมหาวิหาร
สมเด็จพระวันรัต(ฑิต) อดีตเจ้าอาวาสวัดอรุณราชวราราม รูปที่ 6
ฮารูกะ ชิราอิชิ

| ฮารูกะ ชิราอิชิ |
| --- | --- |
白石 晴香
เกิด:  (1995-04-08) 8 เมษายน ค.ศ. 1995 (29 ปี) โตเกียว ประเทศญี่ปุ่น
อาชีพ: นักพากย์
องค์การ: ทอยส์แฟ็กตอรี
ส่วนสูง: 158 ซม.
ฮารูกะ ชิราอิชิ (ญี่ปุ่น: 白石 晴香; โรมาจิ: Shiraishi Haruka; 8 เมษายน ค.ศ. 1995 -) เป็นนักพากย์และนักแสดงชาวญี่ปุ่น เกิดที่โตเกียว สังกัดทอยส์แฟ็กตอรี
ผลงานพากย์

โกลเดนคามุย (อาชิริปะ)
ปราชญ์หนึ่งในใต้หล้ากับตราสุดอัปยศ (อัลมา เลปูซิอุส)
ชุดกะลาสีของอาเคบิจัง (โทงาโนะ มาอิ)
ชิโนบิโนะอิตโตกิ (โคเซ็ตสึ)
โมบิลสูทกันดั้ม แม่มดจากดาวพุธ (นิกะ นานาอุระ)
ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว (ชิรากาวะ จิโตเสะ)
เจ้าหญิงผู้เสียสละกับราชาอสูร (เด็ก โอเซลอต)
องค์หญิง ได้เวลา "ทรมาน" แล้วค่ะ (ฮิเมะ)
ฮารูกะ ฟูกูฮาระ

| ฮารูกะ ฟูกูฮาระ |
| --- | --- |
福原 遥
เกิด:  (1998-08-28) 28 สิงหาคม ค.ศ. 1998 (26 ปี) จังหวัดไซตามะ ประเทศญี่ปุ่น
อาชีพ: นักแสดง นักพากย์เสียง นักร้อง นักเดินแบบ
ปีปฏิบัติงาน: ค.ศ. 2005–ปัจจุบัน
ตัวแทน:   เน็กซ์เอ็นเตอร์เทนเมนต์ (ค.ศ.2005–2015)  เค็นอน (ค.ศ. 2015–ปัจจุบัน) 
ส่วนสูง: 1.59 m (5 ft 2 1⁄2 in)
อาชีพทางดนตรี
แนวเพลง:  J-Pop 
เครื่องดนตรี: เสียงร้อง
ช่วงปี: ค.ศ.2019–ปัจจุบัน
ค่ายเพลง: คิงเรคคอร์ด

เว็บไซต์: www.ken-on.co.jp/haruka
 นักดนตรี
ฮารูกะ ฟูกูฮาระ (ญี่ปุ่น: 福原 遥; โรมาจิ: Fukuhara Haruka; เกิด 28 สิงหาคม ค.ศ. 1998) เป็นนักแสดงหญิง, นักร้อง และนักเดินแบบชาวญี่ปุ่น จากจังหวัดไซตามะ ตั้งแต่ ค.ศ. 2009 ถึง ค.ศ. 2012 เธอทำหน้าที่เป็นผู้ดำเนินรายการ คุกกิงไอดอล! ไอ! มาย! มาอิง แสดงเป็นตัวละคร มาอิง ฮิอิรางิ ออกอากาศทางเอ็นเอชเค หลังรายการจบลง ฟูกูฮาระได้แสดงในละครโทรทัศน์และภาพยนตร์หลายเรื่อง เช่น อรุณสวัสดิ์ส่งรักมาทักทาย, ฟูตาริโมโนล็อก, โคเอะเกิร์ล! และ หนุ่มกาแฟและสาววานิลลา ในผลงานอนิเมชัน เธอให้เสียงแก่ ฮิมาริ อาริซูงาวะ ใน คิระคิระ พรีเคียว อะลาโหมด
ใน ค.ศ. 2012 ฟูกูฮาระได้รับรางวัลชนะเลิศในการออดิชันครั้งที่ 20 จากผู้เข้าแข่งขัน 9,000 คน สำหรับนิตยสารแฟชันวัยรุ่น พิจิเลมง Since then, she has worked as a model for the magazine. ในวันที่ 13 กุมภาพันธ์ ค.ศ. 2013 เธอได้ปล่อยซิงเกิลที่ 5 "นาเมโกะโนะอูตะ" (なめこのうた, Nameko no Uta) มิวสิกวิดีโอซึ่งเผยแพร่ก่อนการปล่อยซิงเกิลมีผู้เข้าชมบนยูทูบกว่า 6.8 ล้านครั้ง ณ​ วันที่ 7 กุมภาพันธ์
ฟูกูฮาระนำแสดงในละครโทรทัศน์ครั้งแรกเรื่อง โคเอะ เกิร์ล ใน ค.ศ. 2018 โดยร่วมผลิตเพลงปิดของละครโทรทัศน์ร่วมกันกับ ฮารูกะ โทมัตสึ ในเดือนตุลาคม ค.ศ. 2022 เธอได้นำแสดงใน อาซาโดระ ของเอ็นเอชเค เรื่อง ไมอางาเระ! จากผู้เข้ารับการคัดตัว 2,545 คน
แหล่งข้อมูลอื่น

เว็บไซต์ทางการ ที่เค็นอน (ในภาษาญี่ปุ่น)
ฮารูกะ ฟูกูฮาระ ที่อินเทอร์เน็ตมูวีเดตาเบส